Tancurile israeliene „au intrat cu forța” într-o bază ONU din Liban. Netanyahu cere „Căștilor albastre” să plece din zonele de luptă
Forța ONU de menținere a păcii (UNIFIL) din sudul Libanului susține că tancurile israeliene au pătruns cu forța într-una dintre bazele sale, duminică dimineață. Acesta este cel mai recent incident, dintr-o serie de ciocniri între IDF și Căștile albastre în ultimele zile.